查無此人︱黃定謙望與張松枝演男男親熱戲 陳穎妮︰可以加埋我?
香港電影《查無此人》由孫立基自編自導,以盜竊身份犯罪為題材,與港人日常不時遭遇的騙案息息相關。《查無此人》雲集新一代男女演員主演,班底不乏影壇新鮮面孔,包括余凱祺、鄒文正、黃定謙、陳善渝、李濰靜及陳穎妮,亦有資深演員張松枝友情客串。《查無此人》今日(20日)於尖沙咀舉行宣傳活動,齊集一眾主演於街頭快閃率先向粉絲派電影周邊禮物,為5月23日正式上映造勢!
主演《查無此人》的陳穎妮、黃定謙與友情客串的前輩張松枝,一同於宣傳活動前接受傳媒訪問,陳穎妮率先介紹自己的角色:「我係一個性感網紅,住喺個劏房裡面!」黃定謙則表示:「我嘅角色嘅小明,喺劏房裡面做一個股神!」張松枝則笑言自己在戲中最犀利:「我係一個友情客串嘅大鱷,成個股市都畀我控制,佢哋係我嘅『股仔』畀啲錢佢哋去做數,有一次竟然想食我夾棍!(黃定謙:會唔會劇透太多呀?)後尾係點?入場支持咪知囉!」
在《查無此人》裡飾演性感網紅的陳穎妮,分享到戲中尺度:「呢一次係我破天荒、史上第一次著咁少衫喺鏡頭面前!」更笑言在電影裡將會展露美胸、纖腰及長腿!當問及堅持不露的部位時,陳穎妮笑言:「個胸囉!三點(不露)!我都好努力塑造美好嘅身材畀大家有一種瑕想!」至於在電影裡上演的親熱戲份,陳穎妮表示對手有驚喜:「我嘅親熱戲對手係一個女仔嚟嘅!但係邊個我就唔話畀你哋知,等你哋到時入場睇!(如何化解拍攝尷尬?)我哋事前冇點溝通,剩係有食香口膠!埋位就嚟、要試下個感覺,因為我哋兩個都係第一次女女做呢個行為,所以都要捉到個感覺!」
與陳穎妮在《查無此人》裡演對手戲,黃定謙被問到沒有親熱戲份的原因時表示:「要問導演喎!」在旁的陳穎妮隨即大膽發問:「你最希望同邊個女演員做床戲?」黃定謙笑指:「我想同松枝喎!我覺得同松枝幾啱喎!」談到張松枝演男男親熱戲,他笑言未有經驗:「諗諗先!係冇嘅!」黃定謙隨即笑指:「咁我哋可以試下喎!」陳穎妮再度語出驚人表示:「可唔可以加埋我呀?」黃定謙卻立即落閘:「我哋男男關你咩事呀?」張松枝亦笑言:「我哋好健康㗎!我哋錫唔會伸脷㗎!」